Raġel Bulgaru ma ngħatax il-ħelsien mill-arrest wara li kien akkużat li lbieraħ faqa’ x-xedaq ta’ raġel ieħor waqt ġlieda f’Wied il-Għajn. Yuliyan Borislavov Toskov ta’ 39 sena minn Wied il-Għajn wieġeb li ma kienx ħati li darab serjament lil Velichko Asenov Dimov f’Pjazza Dun Tarċis Agius f’Wied il-Għajn.  Huwa wieġeb ukoll li mhux ħati li kiser il-paċi pubblika. Il-Maġistrat Aaron Bugeja ċaħad il-ħelsien mill-arrest u nnota li l-allegat vittma li għadu għall-kura l-isptar, kien għadu ma xehedtx.